L 319/4 Jurnalul Oficial al Uniunii Europene 29.11.2013 REGULAMENTUL DE PUNERE ÎN APLICARE (UE) NR. 1216/2013 AL COMISIEI din 28 noiembrie 2013 de derogare de la Regulamentul (CE) nr. 288/2009 în ceea ce priveşte termenul-limită până la care statele membre trebuie să notifice Comisiei strategiile și cererile lor de ajutor, precum și termenul- limită până la care Comisia trebuie să decidă în privința alocării definitive a ajutoarelor în cadrul programului de încurajare a consumului de fructe în școli COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a pieţelor agricole şi privind dispoziţii specifice referitoare la anumite produse agricole („Regulamentul unic OCP”) (!), în special articolul 103h litera (f), coroborat cu articolul 4, întrucât: (1)  În conformitate cu articolul 4 alineatul (1) din Regula- mentul (CE) nr. 288/2009 (?), statele membre care solicită ajutoarele menționate la articolul 103ga alineatul (1) din Regulamentul (CE) nr. 1234/2007 pentru o perioadă de la 1 august la 31 iulie ar trebui să notifice Comisiei strategiile lor până la data de 31 ianuarie a anului în care începe perioada respectivă. (2)  În urma propunerii Comisiei de Regulament al Parla- mentului European şi al Consiliului de instituire a unei organizări comune a pieţelor produselor agricole („Regu- lamentul unic OCP”) (*) și a acordului politic la care au ajuns colegiuitorii privind viitoarea politică agricolă comună (PAC), începând cu 1 ianuarie 2014 vor fi modi- ficate elemente importante ale programului de încurajare a consumului de fructe în şcoli, în special cuantumul total al ajutoarelor şi noile rate de cofinanțare. (3) Din cauza aplicării noilor elemente ale programului de încu- rajare a consumului de fructe în școli de la 1 ianuarie 2014, statele membre nu vor putea să își adapteze strategiile la noul cadru înainte de termenul de notificare a strategiei. (4)  Prin urmare, statelor membre care doresc să pună în aplicare un program de încurajare a consumului de fructe în şcoli pentru anul şcolar 2014/2015 ar trebui să li se permită, ca măsură tranzitorie, să notifice Comisiei până la 30 aprilie 2014 strategiile şi cererile lor de ajutor pentru perioada cuprinsă între 1 august 2014 şi 31 iulie 2015. (5) În mod similar, având în vedere modificările care vor fi introduse de noua PAC în bugetul global pentru programul de încurajare a consumului de fructe în şcoli, termenul limită până la care Comisia trebuie să decidă în privința alocării definitive a ajutoarelor pentru perioada cuprinsă între 1 august 2014 și 31 iulie 2015 stabilit la paragraful al treilea din articolul 4 alineatul (4) din Regulamentul (CE) nr. 288/2009 ar trebui să fie prelungit până la 30 iunie 2014. (6)  Măsurile prevăzute de prezentul regulament sunt conforme cu avizul Comitetului de gestionare a orga- nizării comune a piețelor agricole, ADOPTĂ PREZENTUL REGULAMENT: Articolul 1 (1)  Prin derogare de la articolul 4 alineatul (1) din Regula- mentul (CE) nr. 288/2009, statele membre îşi pot notifica stra- tegiile și cererile de ajutor pentru perioada cuprinsă între 1 august 2014 și 31 iulie 2015 până cel mai târziu la 30 aprilie 2014. (2)  Prin derogare de la articolul 4 alineatul (4) al treilea paragraf din Regulamentul (CE) nr. 288/2009, Comisia decide până la 30 iunie 2014 în privința alocării definitive a ajutoarelor din partea Uniunii pentru perioada cuprinsă între 1 august 2014 şi 31 iulie 2015. Articolul 2 Prezentul regulament intră în vigoare în a treia zi de la data publicării în Jurnalul Oficial al Uniunii Europene. Prezentul regulament expiră la 30 iunie 2014. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 28 noiembrie 2013. () JO L 299, 16.11.2007, p. 1. (?) Regulamentul (CE) nr. 288/2009 al Comisiei din 7 aprilie 2009 de stabilire a normelor de aplicare a Regulamentului (CE) nr. 1234/2007 al Consiliului în ceea ce priveşte acordarea de ajutoare comunitare pentru aprovizionarea instituțiilor de învăţământ cu fructe și legume, fructe și legume prelucrate și produse pe bază de banane destinate copiilor, în cadrul programului de încurajare a consumului de fructe în școli (JO L 94, 8.4.2009, p. 338). () COM(2011) 626 final. Pentru Comisie Președintele Josă Manuel BARROSO